TÄNAVAKARJANE
Isa, me palume, et Sina ise võiks kõneleda tänase saate kaudu.
See saade ei sünni meie endi jõust, tarkusest või sõnadest,
vaid me vajame seda, et Sina ise kõnetaksid inimesi
ja jagaksid seda, mida Sina tahad jagada.
Seetõttu usaldame Sinu hoolde kõik oma mured ja muud lood,
mis võiks takistada Sinu Sõna esiletulekut.
Täname Sind, et armastad igat televaatajat;
et tahad puudutada neid ja muuta paljude elusid nende saadete läbi.
Täname, et oled selle kõigega kaasas. Jeesuse nimel, aamen.
Tänases saates alustame uue sarjaga "Loomine, langemine, lunastus".
Alguses lõi Jumal taeva ja maa.
Kõik loomad, puud, veed ja kõik selle, mis maailmas on.
Seejärel aga lõi Ta inimese.
Kogu loodu oli algselt üdini täiuslik.
Vaadates seda, mis oli Jumala algne plaan ja mida Ta alguses tegi,
siis näeme, et see kõik on olnud algusest peale täiuslik.
Tema täiuslik plaan inimkonna suhtes.
Piibli 1-peatükis on öeldud, et: "Alguses lõi Jumal taeva ja maa."
Miks Jumal üldse lõi maailma?
Aga seepärast, et Ta tahtis luua sind ja mind.
Jumal on armastus ja kõike, mida Ta teeb, Ta teeb armastusest.
Jumala peamine motiiv loomisel oli jagada armastust; jagada oma ligiolu.
Armastus igatseb jagada armastust.
Kui meie perre oli laps tulemas,
hakkasime koheselt tegema ruumi uuele elule.
Saades teada mu naise lapseootusest, hakkasime tegema ettevalmistusi.
Hankisime lapsele oma voodi, erinevaid riideid ja muud pudi-padi.
Hakkasime uurima, millised üldse on lapse vajadused?
Kuidas teda kasvatada ja tema eest hoolitseda.
Ehk siis - me tegime ruumi uuele elule.
Ka siis, kui Jumal hakkas looma, tegi Ta ruumi elule.
1 Moosese raamatus on kirjas kogu loomisprotsess
ja sealt on näha, kuidas Jumal tegi ruumi elule.
"Ja Jumal vaatas kõike, mis ta oli teinud, ja vaata, see oli väga hea."
See "väga hea" tähendab seda, et see oli täiuslik; see oli võrratu.
Seitsmes kord, kui Jumal ütles, et "See on hea!", tähendas täiuslikkust.
Millal see kõik sai täiuslikuks? Alles siis, kui inimene orbiidile ilmus.
Jumal ei ole loonud meid vaid selleks, et me Tema heaks rügaksime.
Ta lõi meid, et elaksime rahus ja hingamises; osaduses Temaga.
Jumal oli koos inimesega seal Eedeni aia puude vilus
ja inimene võis elada ühes Jumalaga ja Tema ligiolus, kus kõik oli täiuslik.
Jumala armastus ja au olid seal; taevas ja maa olid üheks saanud
ja see oli üks imeline paik, kus olla.
Kui kogu lugu oleks piirdunudki sellega, oleks elu imeline!
Kuid kahjuks see pole nii.
Tuli pattulangemine ja inimene eraldati Jumalast.
Kuid 2000 aastat tagasi tuli Jeesus maailma, et taastada kõik.
Et taastada suhted inimeste ja Jumala vahel.
Jeesus tuli tooma Jumala kuningriiki tagasi maa peale.
Me peame esmalt teadma, mille oleme kaotanud,
et teada, mille oleme tagasi saanud Jeesuse täiusliku töö kaudu.
Ehk kui sult' on varastatud midagi, aga sa ei tea, mis see on,
siis kuidas oskaksid sellest puudust tunda?
Kuidas oskaksid tagasi nõuda seda, mis sinult on röövitud?
Kuid kui märkad, et: "Oi, keegi on mu külmkapi pihta pannud!"
"Mul on hull nälg, aga külmkappi pole!",
siis sa vajad kedagi, kes tuleks ja tooks su külmkapi tagasi.
See olid nüüd vähe omapärane võrdlus,
aga see taandub sellele, et me oleme patu tõttu eraldatud Jumalast.
Kui aga meie suhe saab taastatud, siis mida kõike see ka endas ei sisalda!
See hõlmab nii palju erilisi asju!
Küsimus pole vaid selles,
et saame oma patud andeks ja pääseme taevasse.
Ei! Tegu on totaalselt uue eluga Jumala ligiolus,
mis on täis Tema õnnistusi, varustatust ja tõelist elu.
Kuid see ei sünni vaid iseenesest.
See sünnib seeläbi, kui hakkame nägema asju õiges valguses;
kui Jumal ilmutab neid asju läbi Püha Vaimu,
et hakkame paremini mõistma Piiblit ja elama seda välja oma elus.
Kõik, mida Jumal tegi, oli hea.
Võid seda ise Piiblist lugeda
ja kui sul veel pole Piiblit, siis hangi see omale kindlasti.
Järgmises osas räägime sellest, miks asjad viltu läksid ja mis juhtus?
Kolmandas osas aga räägime lunastusest;
sellest, kuidas Jeesus maksis täiusliku hinna kõige eest,
kuigi see ei muutnud veel maailma hetkega täiuslikuks.
Jumal saab korra veel looma uue taeva ja uue maa
ning siis saab kõik olema täiuslikum kui eales varem.
Kuid Jeesuse elu avaldab usklike kaudu mõju juba praegu.
Jumala kuningriik on maa peal kõigi nende läbi, kes usuvad Jeesusesse.
Oleks tore kuulda, mida sa me saadetest arvad
ja kas või kuidas need on sind mõjutanud?
Saada meile tagasisidet aadressil katupaimen@gmail.com
Näeme taas ja kõike head!
Tõlge: Anne-Ly Raukas